**Consiliului de Administraţie al ANRE**

**Nota informativă**

**privind aprobarea propunerii de proiect pentru capacitatea incrementală la punctele de interconectare dintre sistemele de transport al gazelor naturale ale**

**Republicii Moldova și Ucrainei**

În temeiul pct. pct. 281 din Codul reţelelor de gaze naturale, aprobat prin [Hotărârea ANRE nr. 420/2019](lex:DEA520191122420) (Codul rețelelor) în care s-a transpus ***Regulamentul (UE) Nr. 2017/459 de stabilire a unui cod al reţelei privind mecanismele de alocare a capacităţii în sistemele de transport al gazelor* (Regulamentul UE 2017/459***),* operatorul sistemului de transport al gazelor naturale (OST) SRL „Vestmoldtransgaz” (VMTG) și OST din Ucraina (GTSOU), au prezentat la ANRE o propunere comună de *Proiect pentru capacitatea incrementală la punctele de interconectare dintre sistemele de transport al gazelor naturale ale Republicii Moldova și Ucrainei* pentru a obține o aprobare coodonată din partea Agenției Naționale pentru Reglementare în Energetică (ANRE) și Comisiei Naționale de Reglementare a Energiei și Utilităților din Ucraina (NEURC).

Conform pct. 281 din Codul reţelelor, în urma consultării şi finalizării etapei de proiectare pentru un proiect de capacitate incrementală, OST implicaţi transmit autorităţilor naţionale de reglementare propunerea proiectului pentru capacitate incrementală, în vederea obţinerii unor aprobări coordonate din partea acestora.

**Capacitate incrementală** reprezintă o posibilă viitoare creştere a capacităţii tehnice a rețelei de transport a gazelor naturale sau crearea unei capacităţi noi prin intermediul unor proceduri bazate pe piaţă, oferită de OST urmare a finanțării investiţiilor în infrastructura fizică din contul viitorilor utilizatorilor de sistem. Capacitatea incrementală poate fi oferită/alocată (pentru o perioadă de maximum 15 ani gazieri de la începerea utilizării operaţionale a investițiilor) sub rezerva obţinerii de rezultate pozitive la **testul economic** realizat de OST în condițiile Codului rețelelor și propunerii comune de proiect pentru capacitatea incrementală aprobată prin deciziile coordonate a autorităților naționale de reglementare din statele vizate.

Proiectul pentru capacitate incrementală implică procesul de **evaluare a cererii de pe piaţă** pentru capacitate incrementală, care include o *etapă neobligatorie* în care utilizatorii de sistem îşi exprimă şi îşi cuantifică cererea pentru capacitatea incrementală, şi o *etapă obligatorie* în care unul sau mai mulţi OST solicită utilizatorilor de sistem angajamente obligatorii pentru contractarea capacităţii.

VMTG și GTSOU au elaborat Rapoarte comune de evaluare a cererii de pe piaţă (RECP), acoperind toate punctele de interconectare aflate din cadrul sistemelor de intrare/ieşire, în care s-a determint cererea prognozată pentru capacitate incrementală la nivelul tuturor utilizatorilor de sistem. Rezultatele RECP dintre sistemele de transport al gazelor naturale ale Republicii Moldova și Ucraina care au evaluat cererea în perioada *3.07.2023 – 28.08.2023* au relevat necesitatea iniţierii unui proiect pentru capacitate incrementală.[[1]](#footnote-1)

Urmare a studiilor tehnice realizate de VMTG și GTSOU a fost elaborat un **Proiect comun pentru capacitate incrementală la PI Căușeni (direcția UA-MD) și PI Grebeniki (direcția MD-UA)dintre Republica Moldova și Ucraina.**

Proiectul comun atestă lipsa în prezent a capacității ferme între sistemul de intrare-ieșire al Ucrainei și Republica Moldova la PI în direcția solicitată. Atât GTSOU, cât și VMTG oferă capacitate întreruptibilă la PI Căușeni (direcția UA-MD) și PI Grebeniki (direcția MD-UA). Consultarea publică a propunerii de proiect pentru capacitatea incrementală nominalizat a avut loc în perioada *1.02.2024 - 29.02.2024*. GTSOU și VMTG nu au primit comentarii de la utilizatorii de sistem la propunerea de proiect.

La fel s-a stabilit că una dintre condiții pentru oferirea capacității ferme de către OST este capacitatea fermă stabilită în amonte, prin PI Isaccea 1/Orlovka 1 între GTSOU și SNTGN TRANSGAZ SA (operatorul sistemului de transport gaze naturale din România).[[2]](#footnote-2)

Avînd în vedere disponibilitatea soluției tehnice, OST solicită aprobarea unui nivel comun al ofertei pentru produsele de capacitate incrementală neagregată. Produsele de capacitate anuală urmează a fi comercializate pentru 15 ani gazieri de la 1.10.2024 pînă la 1.10.2024, la PI Căușeni și PI Grebeniki pe platforma RBP, în cadrul licitației anuale de capacitate care se va desfășura la data de 01.07.2024 conform calendarului ENTSO-G.

**Capacitatea maximă fermă:**

|  |  |  |  |
| --- | --- | --- | --- |
| **PI** | **direcția** | **kWh/zi/an[[3]](#footnote-3)** | **mcm/zi, 20о С** |
| PI Căușeni | UA→MD | 192 020 746 | 18,0 |
| PI Grebeniki | MD→UA | 176 465 000 | 15,5 |

**Nivelul ofertei armonizate anii 2027- 2042 (15 ani)**

|  |  |  |
| --- | --- | --- |
| **PI** | **direcția** | **kWh/zi/an** |
| PI Căușeni | UA→MD | 172 818 671 |
| PI Grebeniki | MD→UA | 158 818 500 |

Pentru licitarea capacității incrementale (nivelul ofertei) în cadrul licitației anuale de capacitate 2024, GTSOU și VTMG au elaborat *Termeni și condițiile generale pe care un utilizator de sistem trebuie să le acceptee pentru a participa și a avea acces la etapa angajată de alocare a capacității incrementale la punctele de interconectare dintre Ucraina și Republica Moldova*, conform Anexei la Propunerea de proiect.

Calendarul proiectului de capacitate incrementală de către VMTG

|  |  |
| --- | --- |
| **PERIOADA** | **ETAPE** |
| 01/07/2024 | Licitație anuală de capacitate în iulie 2024 și urmată de un test economic |
| 2T/2025 | Inițiere (elaborarea specificațiilor de proiectare, achiziții, obținerea autorizației de construcție și a altor autorizații necesare) |
| 1T/2026 | Executarea |
| 2T/2026 | Efectuarea Testării și validării |
| 2T/2026 | Recepție |
| 2T/2026 | Punere in funcțiune |
| 3T/2026 | Începerea preconizată a exploatării comerciale a noii infrastructuri |

Etapa de construcție va începe doar dacă există angajamentul utilizatorilor de sistem de a achiziționa capacitățile incrementale respective în licitația anuală 2024 și dacă rezultatele testelor economice sunt pozitive atât pentru GTSOU, cât și pentru VMTG.

**Descrierea proiectului pe partea Republicii Moldova (VMTG)**

Pentru a asigura transportul gazelor naturale pe teritoriul Republicii Moldova, sunt necesare realizarea următoarele investiții:

* Reconstrucția a stației SMG Căușeni pentru a asigura funcționarea în regim revers (conducta ATI);
* Construcția conexiunii conductei magistrale între RI-SDKRI (SC Vulcănești);
* Construcția conexiunii conductei magistrale între RI-SDKRI SMG Căușeni).

Punere în funcțiune estimată: Trimestrul 3/2026 .

Cost estimativ: 2 377 240 EUR.

Precizia estimării costurilor: ± 20%.

**Prețul de referință pentru determinarea valorii actuale a angajamentelor obligatorii ale utilizatorilor de sistem – VMTG**

Testul economic va folosi ca preț de referință tariful actual pentru PI Caușeni (intrare) și PI Grebeniki (ieșire).

**Prețul de referință** pentru PI pentru ieșire este de **22,3 MDL/MWh/h** (1,1554 EUR/MWh/h).

**Prețul de referință** pentru PI pentru intrare este de **20,9 MDL/MWh/h** (1,0829 EUR/MWh/h).

**Valoarea actuală a creșterii estimate a veniturilor permise ca urmare a creșterii capacității – VMTG**

Potrivit pct. 253, Secțiunea 2 din Hotărârea ANRE nr. 420/2019, în cazul în care testul economic dă un rezultat pozitiv, costurile de investiții asociate capacității incrementale se reflectă prin creșterea venitului reglementat sau a venitului țintă.

Avînd în vedere că proiectul de capacitate incrementală este unul bazat doar pe piață și, prin urmare, costul total al proiectului urmează a fi acoperit de rezervările de capacitate din cadrul licitației de capacitate angajantă. VMTG solicită astfel aprobarea unui factor f egal cu 1 pentru aplicarea rezumatului testului economic.

Au fost luate în considerare următoarele condiții pentru a stabili nivelul necesar de capacitate la PI Căușeni în direcția UA→MD și PI Grebeniki în direcția MD→UA:

- Costurile de capital preconizate ale dezvoltărilor prezentate la punctul 4;

- Rata reglementată de rentabilitate a capitalului investit: 9,53%;

- Costuri de operare estimate;

- Factorul f: 1,0;

- Rata de schimb: 1 EUR = 19.3425 MDL.

|  |  |  |
| --- | --- | --- |
| **Parametri** | **IP Căușeni** | **IP Grebeniki** |
| Direcția | UA-MD | MD-UA |
| Capacitate incrementală | 192 020 746 MWh/d/an | 176 465 000 MWh/d/an |
| Rata de capacitate rezervată | 10 % | 10 % |
| Capacitate anunțată | 172 818.671 MWh/d/an  7 201 MWh/h/y | 158 818.500 MWh/d/an  6 618 MWh/h/y |
| Valoarea actuală a angajamentelor obligatorii pentru utilizatorii sistemului | 569 956 435 MDL | 4 683 977 715 MDL |
| Factorul f. | 1 | 1 |
| CAPEX | 2 377 240 EUR | |
| Operațiune comercială | 2027/2028 | 2027/2028 |
| Durata economică | 15 ani | 15 ani |
| Tariful curent | 20.9 MDL/MWh/h | 20.9 MDL/MWh/h |
| Tarif curent (specific) | 1.0829 EUR/MWh | 1.0829 EUR/MWh |

Capacitatea incrementală pentru perioada 2027-2042, la PI Căușeni și PI Grebeniki pe platforma RBP, urmează a fi oferită în cadrul licitației anuale de capacitate care se va desfășura la data de 3.07.2024, conform calendarului ENTSO-G.

Este important de menționat că în cazul obţinerii angajamentelor obligatorii ale utilizatorilor de sistem privind contractarea capacităţii incrementale pentru perioada 2027-2042 VMTG va realiza un **test economic**, conform exigențelor Codului rețelelor de gaze naturale și parametrilor testului economic prevăzuți în propunerea de proiect.

SRL „Vestmoldtransgaz” va lua decizia de investiție pentru implementaera proiectului doar dacă există angajamentele obligatorii ale utilizatorilor de sistem privind contractarea capacităţii incrementale respective la licitația anuală din 2024 și dacă rezultatele testelor economice sunt pozitive atât pentru SRL „Vestmoldtransgaz” cât și GTSOU va realiza un test economic, conform exigențelor Codului rețelelor și propunerii de proiect. În cazul în care testele economice realizate de OST vor oferi un rezultat pozitiv, va fi demarat un proiect de capacitate incrementală de ambele părţi ale unui punct de interconectare, iar în cazul unui rezultat negativ pentru nivelul de ofertă propus, procesul de capacitate incrementală va fi sistat.

**Informații privind consultarea** **proiectului de Hotărâre**

În conformitate cu art. 8 alin. (7) din Legea cu privire la gazele naturale, pe subiecte ce ţin de securitatea aprovizionării cu gaze naturale, de interesul economic general sau interesul legitim al participanţilor pieţei gazelor naturale, proiectele de hotărâri, proiectele de decizii pot fi supuse elaborării şi adoptării/emiterii în regim de urgenţă, fără respectarea cerinţelor privind transparenţa în procesul decizional prevăzute de Codul administrativ. Argumentarea necesităţii de a adopta hotărârea/de a emite decizia în regim de urgenţă va fi adusă la cunoştinţa publicului în termen de 10 zile lucrătoare de la adoptare/emitere, prin publicare pe pagina web oficială a Agenţiei.

Avînd în vedere că:

* SRL „Vestmoldtransgaz” și GTSOU din Ucraina, au prezentat la ANRE propunerea comună de Proiect pentru capacitatea incrementală pentru a obține o aprobare coordonată din partea ANRE și NEURC
* Subiectul vizează aspecte transfrontaliere și care necesită acțiuni coordonate din partea autorităților naționale de reglementare;
* Solicitarea SRL „Vestmoldtransgaz” de aprobare a Propunerii de proiet până la data de 30.04.2024, ținînd cont de intenția SRL „Vestmoldtransgaz” și GTSOU din Ucraina de a participa la licitația capacităților anuale pe platforma RBP din iulie 2024;
* OST a prezentat informații privind realizarea consultărilor publice a propunerii de proiect în perioada *1.02.2024 - 29.02.2024;*
* Comisia Națională de Reglementare a Energiei și Utilităților din Ucraina (NEURC) a expediat la ANRE scrisoarea *nr. 3767/13 din 10.04.2024* și *scrisoare nr. 4368/13.24-24* din *23.04.2024* privind disponibilitatea aprobării deciziei coordonate între autoritățile națioanale de reglementare la data de **30.04.2024**;
* ANRE Romania a aprobat la data de 22.04.2024 *Decizia privind aprobare a proiectului de capacitate incrementală între sistemele de transport al gazelor naturale ale Romaniei și Ucrainei în punctul de interconectare comun Isaccea 1/Orlovka 1.* (Una dintre condiții pentru oferirea capacității ferme de către OST este existența capacității ferme la PI Isaccea 1/Orlovka 1 între GTSOU și SNTGN TRANSGAZ SA).
* Există un angajament ferm de promovare a Coridorului vertical de gaze naturale care prevede cooperarea dintre OST adiacenţi pentru a facilita oferta de capacitate, ţinând cont de normele existente privind mecanismele de alocare a capacităţii,

se propune Consiliului de administrație al ANRE probarea Hotărârii privind aprobarea propunerii de proiect pentru capacitate incrementală la punctele de interconectare dintre sistemele de transport al gazelor naturale ale Republicii Moldova și Ucrainei în regim de urgență.

**Departamentul gaze naturale şi energie termică**

1. RECP a fost publicat pe pagina web al VMTG la data de 23.10.2023. [↑](#footnote-ref-1)
2. La data de 22.04.2024 ANRE Romania a adoptat Deciziei privind aprobare a proiectului de capacitate incrementală între sistemele de transport al gazelor naturale ale Romaniei și Ucrainei în punctul de interconectare comun Isaccea 1/Orlovka 1. [↑](#footnote-ref-2)
3. [↑](#footnote-ref-3)